‏‏‏‏י"ג כסלו, תשפ"ג ‏7 דצמבר, 2022

**פרוטוקול**

**ישיבת מועצה מן המניין 09/2022**

**שהתקיימה ביום שלישי יב' בכסלו תשפ''ג, ה-06/12/2022**

**במליאת המועצה**

**משתתפים:**

מר סלים ג'בר ראש המועצה

ראני נוג'י'דאת חבר מועצה

עידית נס חברת מועצה

חן האמירי חבר מועצה

מר איתן שדה גזבר המועצה

מר עודד אפיק יועמ''ש

מר רפאל בנימין אשכנזי מבקר המועצה

רשמה: גב' רוחמה כהן

**על סדר יום:**

1. דיווח ועדכון ראש המועצה.
2. הלוואה 1.000.000 ש''ח- ריבוד כבישים.
3. דוח רבעוני – דווח
4. מינוי ועדה למיגור אלימות.
5. מינוי גברת רוחמה כהן למנהלת רכש.

**דיון והחלטות:**

**סעיף 1: עדכון ראש המועצה**

פותח את הישיבה ומברך את הנוכחים.

**סעיף 2: הלוואה 1.000.000 ש''ח- ריבוד כבישים.**

**סלים ג'בר- ראש המועצה:**

באבו גוש מזה 4 שנים לא תוקן האספלט, ויש הרבה בורות בכבישים, כולל כביש השלום, קירצפו 400 מטר מטעם נתיבי ישראל אך את כל היתר אנו צריכים לתחזק. כאשר יש פקקים יש תנועה רבה בכפר, נפגשתי עם שרת התחבורה שהבטיחה להביא תקציב ולא קיימה את הבטחתה. גם שר התחבורה לפניה הבטיח ולא קיים. דובר בעבר שכביש השלום יוחזר לנתיבי ישראל וזה לא קורה. יש הרבה תאונות בגלל הכביש הפגום ונזקים לרכבים.

**רפאל- מבקר המועצה:**

יש תוכנית לאילו כבישים?

**סלים ג'בר- ראש המועצה:**

כן יש תוכנית מסודרת של המהנדס.

**ראני- חבר מועצה:**

ראיתי את התוכנית, הכבישים, הדוחות הכספים והרבעונים. כאשר לוקחים הלוואה חלק ממענק האיזון יש שיפוי באחוז מסויים.

**עידית- חברת מועצה:**

מה עומס מלוות באחוזים?

**איתן- גזבר המועצה:**

46% מהתקציב. חייבים שהכבישים לא יהרסו. פרעון המלוות ימומן בין היתר גם מהיטלי כבישים. פניתי ל2 בנקים שאיתם אנו עובדים ועוד בנק שאנו לא עובדים איתו, קיבלנו 3 הצעות.

**איתן- גזבר המועצה:**

ההצעה הטובה מבין השלוש, פריים מינוס 0.21, הלוואה ל-12 שנים מבנק דקסיה.

**אישור הלוואה 1,000,000 ש''ח- ריבוד כבישים**

**אושר פה אחד.**

**סעיף 3: דוח רבעוני – דווח**

**איתן- גזבר המועצה:**

נתונים נכון להיום, הדבר המטריד בדרך כלל הוא נושא הגביה, אבל אנחנו עומדים על 79.85% בשוטף. יש לנו עד סוף השנה לשפר. נוסחתי עומד על 84%. 8.7 מיליון ₪ גביה, מקווה שנעבור את ה-9 מיליון עד סוף השנה. בדוח גביה ניתן לראות שהגביה מהשוטף היא 67% מרץ עד ספטמבר בדרך כלל מרץ וספטמבר הם הנמוכים מבחינת הגביה גם ב-2021 אנו עומדים על 80% ואנו לוחצים מאוד.

**סלים ג'בר- ראש המועצה:**

באבו גוש אין איזור תעשיה והדירוג הסוציואקונומי נמוך מאד אנו מפנים אשפה יותר ממה שאנו מקבלים ארנונה.

**איתן- גזבר המועצה:**

אנו עושים כל מה שאפשר לגבות ואני משתדל לא למחוק חובות.

**ראני- חבר מועצה:**

צריך לעשות מירב המאמצים לגבות.

**אריאל- מנכ''ל:**

יש לנו משרד עו''ד לגביית חובות.

**איתן- גזבר המועצה:**

רישומי טאבו הם בעייתיים. המחזיקים אינם רשומים כבעלים בטאבו. חלק מחשבונות הבנקים הם ברשות הפלסטינאית. מקפחים אותנו פעמיים, לבצע עיקולים בפועל כאשר אנחנו רוצים, המשטרה אינה מאשרת.

**חן- חבר מועצה:**

מה עם מרכז לגביית קנסות?

**איתן- גזבר המועצה:**

מה שהם עושים אנחנו עושים.

**עודד- יועץ משפטי:**

צריך להוציא צווי ירושה ואז להעביר את הקרקעות לאנשים. רק אז נוכל לגבות, צריך חוקר טוב מהמגזר הערבי.

**ראני- חבר מועצה:**

שווה לנסות לפחות מול העסקים את המרכז לגביית קנסות.

**סלים ג'בר- ראש המועצה:**

אנחנו לא נכנעים עושים מירב מאמצים יש הרבה תושבים שמרמים ויש לפעמים מספר רב של יורשים וזה לא קל.

**ראני- חבר מועצה:**

האם אפשר לקחת כמה תיקים גדולים שבאמת שווה לקחת עורך דין.

**עודד- יועץ משפטי:**

צריך חוקר להביא אינפורמציה.

**ראני- חבר מועצה:**

לנושא גביה יש השלכות מול מענקי איזון, מענק מותנה אנחנו עדין לא יודעים מה המענק וצריך לשאוף לעמוד ביעד.

**איתן- גזבר המועצה:**

אנחנו עומדים ביעד, עד סוף השנה נגיע. אומנם שזה גבולי ונשאר עוד 3 שבועות לגבות. אנחנו רחוקים 110 אלף ש''ח מהיעד מקווה שנגיע ליעד ואף נעבור אותו.

\*\*מקריא מתוך הדו''ח.

צפויים לקבל את הקרן לצמצום פערים הצפי שנסיים באיזון השנה.

**סעיף 4: מינוי ועדה למיגור אלימות.**

**אריאל- מנכ''ל המועצה:**

מציע את הרכב הועדה למינוי אלימות:

ראש הרשות, מנכ''ל, מנהל מחלקת רווחה, מנהל מחלקת חינוך, נציג משטרת ישראל, חן המאירי+ ראני +נציג של ארגון לנפגעי עבירה.

יש לפנות לקבלת נציג מארגון לנפגעי עבירה.

**אישור מינוי ועדה למיגור אלימות**

**אושר פה אחד.**

**סעיף 5: מינוי גברת רוחמה כהן למנהלת רכש.**

**עידית- חברת מועצה:**

המועצה צריכה לשלוח לקורס את מנהלת רכש.

**אריאל- מנכ''ל המועצה:**

כאשר ייפתח קורס היא תירשם.

**אישור מינוי גברת רוחמה כהן למנהלת רכש**

**אושר פה אחד.**

**אריאל- מנכ''ל המועצה:**

מבקש להוסיף סעיפים לסדר היום:

**סעיף 6 - מורשי חתימה לבתי ספר- הכנסת ועד הורים כמורשי חתימה.**

**פירוט מורשי חתימה:**

* מוחמד עבדלרחמן מנהל בי"ס מקיף ת"ז 021394291
* רשא ג'בר מזכירת בה"ס ת"ז 204091110
* צלאח ג'בר, נציג ועד הורים ת"ז 56254048

**סעיף 7 - פתיחת חשבון בנק לנושא גפ''ן.**

**פירוט מורשי חתימה:**

* מוחמד עבדלרחמן מנהל בי"ס מקיף ת"ז 021394291
* רשא ג'בר מזכירת בה"ס ת"ז 204091110
* וג'יהה איברהים רכזת בגרויות ת"ז 038827358

**אישור חברי מועצה להעלאת סעיף 6 ו - 7 מורשי חתימה וסעיף פתיחת חשבון בנק גפן**

**אושר פה אחד**

**סעיף 6 – אישור מורשי חתימה בי"ס מקיף**

**פירוט מורשי חתימה:**

* מוחמד עבדלרחמן מנהל בי"ס מקיף ת"ז 021394291
* רשא ג'בר מזכירת בה"ס ת"ז 204091110
* צלאח ג'בר, נציג ועד הורים ת"ז 56254048

**עידית- חברת מועצה:**

לגבי מורשי חתימה האם יש קבוצה א' וקבוצה ב'? ואם אין זה בעייתי ( מדובר על חשבון הורים).

**איתן- גזבר המועצה:**

אין קבוצה א' ו-ב'. בחשבון הורים של ביה''ס התיכון יהיו 3 חתימות של מר סאלח ג'בר, מוחמד אנואר והגב' ראשה+ חותמת ביה''ס. חתימה של שלושתם מחייבת את חשבון הבנק והבי''ס.

**עידית- חברת מועצה:**

העיקר שנציג הורים יחתום.

**אישור מורשי חתימה ביה''ס תיכון**

**אושר פה אחד.**

**סעיף 7 – פתיחת חשבון לנושא גפ"ן**

**פירוט מורשי חתימה:**

* מוחמד עבדלרחמן מנהל בי"ס מקיף ת"ז 021394291
* וג'יהה איברהים רכזת בגרויות ת"ז 038827358
* רשא ג'בר מזכירת בה"ס ת"ז 204091110

**ראני- חבר מועצה:**

מי עושה את הביקורת על הגפ''ן?

**איתן- גזבר המועצה:**

רואה חשבון של המועצה יעשה ביקורת (מצ''ב פירוט לסעיף 1)

**החלטה : בחשבון בי''ס2 חתימות מתוך השלושה וחותמת ביה''ס תחייב את חשבון הבנק.**

**אישור פתיחת חשבון לנושא גפ"ן**

**אושר פה אחד**

